CELEX: C2006/224/53
Language: el
Date: 2006-09-16 00:00:00
Title: Υπόθεση C-325/06 P: Αναίρεση που άσκησαν στις 25 Ιουλίου 2006 η Galileo International Technology LLC, η Galileo International LLC, η Galileo Belgium SA, η Galileo Danmark A/S, η Galileo Deutschland GmbH, η Galileo España, SA, η Galileo France SARL, η Galileo Nederland BV, η Galileo Nordiska AB, η Galileo Portugal Ltd, η Galileo Sigma Srl, η Galileo International Ltd, η The Galileo Company και η Timas Ltd (ασκούσα εμπορία υπό την επωνυμία Galileo Ireland ) κατά της αποφάσεως που εξέδωσε το Πρωτοδικείο (δεύτερο πενταμελές τμήμα) στις 10 Μαΐου 2006 στην υπόθεση T-279/03, Galileo International Technology LLC κ.λπ. κατά Επιτροπής των Ευρωπαϊκών Κοινοτήτων

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/28
            
         Αναίρεση που άσκησαν στις 25 Ιουλίου 2006 η Galileo International Technology LLC, η Galileo International LLC, η Galileo Belgium SA, η Galileo Danmark A/S, η Galileo Deutschland GmbH, η Galileo España, SA, η Galileo France SARL, η Galileo Nederland BV, η Galileo Nordiska AB, η Galileo Portugal Ltd, η Galileo Sigma Srl, η Galileo International Ltd, η The Galileo Company και η Timas Ltd (ασκούσα εμπορία υπό την επωνυμία «Galileo Ireland») κατά της αποφάσεως που εξέδωσε το Πρωτοδικείο (δεύτερο πενταμελές τμήμα) στις 10 Μαΐου 2006 στην υπόθεση T-279/03, Galileo International Technology LLC κ.λπ. κατά Επιτροπής των Ευρωπαϊκών Κοινοτήτων
   (Υπόθεση C-325/06 P)
   (2006/C 224/53)
   Γλώσσα διαδικασίας: η γαλλική
   Διάδικοι
   
      Αναιρεσείουσες: Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company, Timas Ltd (ασκούσα εμπορία υπό την επωνυμία «Galileo Ireland») (εκπρόσωποι: J.-N. Louis και C. Delcorde, δικηγόροι)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα των αναιρεσειουσών
   Οι αναιρεσείουσες ζητούν από το Δικαστήριο:
   
               —
            
            
               να αναιρέσει εν όλω την απόφαση που εξέδωσε το Πρωτοδικείο (δεύτερο πενταμελές τμήμα) στις 10 Μαΐου 2006, στην υπόθεση T-279/03, Galileo International Technology LLC κ.λπ. κατά Επιτροπής των Ευρωπαϊκών Κοινοτήτων.
            
         
               —
            
            
               να εκδώσει νέα απόφαση με την οποία :
               
                           I.
                        
                        
                           
                                       α)
                                    
                                    
                                       να απαγορεύσει στην Επιτροπή να χρησιμοποιεί κάθ' οιονδήποτε τρόπο τον όρο «Galileo» σε σχέση με το σχέδιο συστήματος ραδιοπλοηγήσεως μέσω δορυφόρου και να προτρέπει, άμεσα ή έμμεσα, οποιονδήποτε τρίτο να χρησιμοποιεί τον όρο αυτό στο πλαίσιο του ιδίου σχεδίου, καθώς και να της απαγορεύσει να συμμετέχει καθ' οιονδήποτε τρόπο στη χρήση του όρου αυτού από τρίτον·
                                    
                                 
                                       β)
                                    
                                    
                                       να υποχρεώσει την Επιτροπή να καταβάλει σε αυτές, αλληλεγγύως και εις ολόκληρον, το ποσό των 50 εκατομμυρίων ευρώ για την αποκατάσταση της υλικής ζημίας που υπέστησαν·
                                    
                                 
                     
                           II.
                        
                        
                           Επικουρικώς,
                           στην περίπτωση κατά την οποία η Επιτροπή εξακολουθήσει να χρησιμοποιεί τον όρο «Galileo», να την υποχρεώσει να καταβάλει σε αυτές το ποσό των 240 εκατομμυρίων ευρώ·
                        
                     
                           III.
                        
                        
                           να υποχρεώσει την Επιτροπή να καταβάλει στις αναιρεσείουσες, από της ημερομηνίας ασκήσεως της αναιρέσεως, τόκους υπερημερίας υπολογιζόμενους με βάση το επιτόκιο αναφοράς της ΕΚΤ αυξημένο κατά 2 ποσοστιαίες μονάδες από της ημερομηνίας αποστολής του εγγράφου οχλήσεως της 30ής Απριλίου 2001·
                        
                     
                           ΙV.
                        
                        
                           να καταδικάσει την Επιτροπή στα δικαστικά έξοδα.
                        
                     
         Λόγοι αναιρέσεως και κύρια επιχειρήματα
   Mε την αίτησή τους αναιρέσεως, οι αναιρεσείουσες υποστηρίζουν ότι το Πρωτοδικείο υπέπεσε σε σφάλμα καθόσον έκρινε ότι η προσφορά προϊόντων ή υπηρεσιών στην αγορά από τον δικαιούχο του σήματος αποτελεί προϋπόθεση για την αναγνώριση προσβολής των δικαιωμάτων του κατά την έννοια του άρθρου 9, παράγραφος 1, του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (1), και του άρθρου 5, παράγραφος 1, οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (2).
   Οι αναιρεσείουσες αμφισβητούν, περαιτέρω, τη συσταλτική ερμηνεία της έννοιας «χρήση στις συναλλαγές», κατά την οποία η έννοια αυτή αφορά κατ' ανάγκη δραστηριότητα εμπορικής φύσεως. Κατά τις αναιρεσείουσες, η απόφαση του Πρωτοδικείου είναι σε πολλά σημεία αντιφατική, ιδίως όσον αφορά τον εμπορικό ή μη σκοπό του σχεδίου «Galileo» και τον βέβαιο ή προβλέψιμο χαρακτήρα της ζημίας.
   Οι αναιρεσείουσες υποστηρίζουν επίσης ότι το Πρωτοδικείο δεν αποφάνθηκε προσηκόντως επί του επιχειρήματός τους περί προσβολής των εταιρικών και εμπορικών τους επωνυμιών και ότι αγνόησε ότι το άρθρο 8 της Συμβάσεως των Παρισίων για την προστασία της βιομηχανικής ιδιοκτησίας, της 20ής Μαρτίου 1883, ως έχει κατόπιν της τελευταίας αναθεωρήσεώς της στη Στοκχόλμη, στις 14 Ιουλίου 1967, και κατόπιν της τροποποιήσεως της 28ης Σεπτεμβρίου 1979 (3), συνιστά έναν de minimis δεσμευτικό όρο.
   Τέλος, οι αναιρεσείουσες υποστηρίζουν ότι το Πρωτοδικείο αγνόησε τους κανόνες περί ευθύνης της Επιτροπής από νόμιμη πράξη. Κατά τις αναιρεσείουσες, το δίκαιο των σημάτων ρυθμίζει την κτήση και όχι τη δημιουργία.
   
      (1)  ΕΕ 1994, L 11, σ. 1.
   
      (2)  ΕΕ 1989, L 40, σ. 1.
   
      (3)  Recueil des traités des Nations unies, τόμος 828, αριθ. 11847, σ. 108.